	[image: image2.jpg]



	[image: image3.jpg]N 2z
KYNPOaY

Mopowtikd Mpaweio Kunplaknig MpeoBeiac







	Παρουσίαση της δημοσίευσης

του δρος Σοφοκλή Χατζησάββα
ALASSA
Excavations at the Late Bronze Age Sites

Παρουσία πανεπιστημιακών, αρχαιολόγων, εκπροσώπων ξένων Αρχαιολογικών Σχολών στην Ελλάδα και μεγάλου ακροατηρίου με ειδικό ενδιαφέρον για την Αρχαιολογία, πραγματοποιήθηκε την Τρίτη 12 Νοεμβρίου 2019, στο Σπίτι της Κύπρου στην Αθήνα, η παρουσίαση της δημοσίευσης του πρ. Διευθυντή του Τμήματος Αρχαιοτήτων Κύπρου, δρος Σοφοκλή Χατζησάββα, με τίτλο Alassa, Excavations at the Late Bronze Age Sites of Pano Mantilaris and Paliotaverna 1984-2000.
Πρόκειται για την τελική έκθεση των αρχαιολογικών ανασκαφών που ο δρ Χατζησάββας διεξήγαγε μεταξύ των ετών 1984 και 2000, φέρνοντας στο φως έναν σημαντικό οικισμό της Ύστερης Εποχής του Χαλκού, αφού η Άλασσα ήταν η έδρα μιας πολιτείας που είχε υπό τον έλεγχο της τις πλούσιες σε χαλκό περιοχές του Τροόδους μέχρι και το επίνειο της στην περιοχή της αρχαίας πόλης του Κουρίου.
Το βιβλίο παρουσίασαν, ο Ομότιμος Καθηγητής Προϊστορικής Αρχαιολογίας του Εθνικού και Καποδιστριακού Πανεπιστημίου Αθηνών κ. Χρήστος Ντούμας και ο Λέκτορας Αρχαιολογίας του Πανεπιστημίου Χαϊδελβέργης κ. Νίκος Παπαδημητρίου, οι οποίοι επεσήμαναν τη μεγάλη σημασία της τελικής δημοσίευσης των ευρημάτων και συμπερασμάτων της ανασκαφικής έρευνας στην Άλασσα, για τη μελέτη και βαθύτερη κατανόηση της κοινωνικής οργάνωσης και των συστημικών χαρακτηριστικών της κυπριακής οικονομίας κατά την Ύστερη Εποχή του Χαλκού.
Σε παρέμβασή του, ο Αρχιτέκτων της Γαλλικής Σχολής Αθηνών, κ. Martin Schmid, αναφέρθηκε στον αρχιτεκτονικό σχεδιασμό, τη μνημειακή κατασκευή και τη λειτουργία του μνημειακού Οικοδομήματος ΙΙ, που ο δρ Χατζησάββας ανέσκαψε στη θέση Παλιοταβέρνα και παρουσίασε τρισδιάστατη αναπαράσταση που βασίστηκε σε λεπτομερή σχέδια κατόψεων, όψεων και τομών του.

Η παρουσίαση ολοκληρώθηκε με αντιφώνηση του δρος Χατζησάββα, ο οποίος αφού ευχαρίστησε τους ομιλητές και όλους τους συντελεστές της εκδήλωσης, έκανε ιδιαίτερη αναφορά στους συνεργάτες του που συνεισέφεραν με κείμενα και μελέτες τους στη δημοσίευση της ανασκαφής.

Η εκδήλωση πραγματοποιήθηκε με τη στήριξη των Πολιτιστικών Υπηρεσιών του Υπουργείου Παιδείας, Πολιτισμού, Αθλητισμού και Νεολαίας Κύπρου.

